**NOTĂ DE FUNDAMENTARE**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **Secţiunea 1****Titlul prezentului act normativ**Ordonanță de urgență a Guvernului pentru reglementarea unor măsuri privind cadrul general aplicabil unui fond suveran de dezvoltare şi investiţii, precum și pentru modificarea unor acte normative |  |  |  |  |  |  |  |  |  |  |  |  |
|  | **Secţiunea a 2 – a****Motivul emiterii actului normativ** |  |  |  |  |  |  |  |  |  |  |  |  |
|  | **1.Descrierea situaţiei actuale** | Programul de guvernare 2018-2020 aprobat prin Hotărârea Parlamentului nr. 1/2018 pentru acordarea încrederii Guvernului prevede implementare unei strategii economice naţionale de dezvoltare pe termen mediu şi lung, inclusiv prin crearea unor noi instrumente de investiţii, care să conducă la dezvoltarea economiei româneşti și să ofere o alternativă de finanţare a proiectelor de investiţii în domenii precum infrastructură, energie, agricultură, sănătate, dar şi în alte domenii.În momentul de față, în ciuda excesului de lichiditate la nivelul sistemului bancar, precum și a unor active în administrare în creștere la nivelul fondurilor de pensii private, fondurilor de investiții și a altor investitori instituționali, instrumentele de finanțare disponibile se bazează aproape în întregime pe acordarea de credite și facilități de tipul creditelor și împrumuturilor, factoring, capital de lucru și scrisori de garanție. În strategiile de administrare a activelor, nu se regăsesc aproape deloc instrumentele de tip equity și, participații în proiecte de infrastructură, al căror efect de multiplicare este de obicei unul mare, dar care comportă și niște riscuri mai mari, marcarea profiturilor (ieșirea din aceste proiecte) realizându-se pe perioade lungi de timp, pe parcursul mai multor cicluri economice. Băncile sunt axate preponderent pe finanțarea statului, a municipalităților, a corporațiilor mari și IMM-urilor prin acordarea de credite de capital de lucru și pentru investiții. Fondurile de investiții și fondurile de pensii au expuneri preponderent pe titluri de stat și într-o mai mică măsură în acțiuni listate și tranzacționate pe piața bursieră și doar marginal pe obligațiuni corporatiste și municipale, datorită unei lichidități restrânse a acestora, orientându-se din ce în ce mai mult pe piețele externe prin achiziția de instrumente financiare mai lichide.Reglementarea imediată prin Ordonanța de urgență a Guvernului este impusă de următoarele:Prin înființarea unui fond suveran de dezvoltare și investiții se are în vedere crearea unor vehicule de investiții financiare/intermediere financiară în acțiuni/participații în proiecte/companii profitabile, segment neacoperit în prezent pe piața financiară din Romania, care, pe de o parte, să aibă un rol multiplicator în economie pentru o dezvoltare sustenabilă și, pe de altă parte, să catalizeze/mobilizeze resurse financiare disponibile către sectorul real și proiecte profitabile.Există un decalaj în ceea ce privește atragerea resurselor financiare disponibile de către companii/proiecte profitabile sub forma unor instrumente/investiții de tip “equity”, în condițiile în care multe din companiile care au proiecte de investiții rentabile sunt îndatorate foarte mult și au nevoie de capital pentru a se dezvolta/extinde, iar altele sunt noi și sunt considerate riscante de către bănci și sunt sprijinite prin împrumuturi, doar într-o anumită măsură.În economie nu există un instrument public care să sprijine acest segment financiar al instrumentelor de tip acțiuni private sau participații în proiecte de infrastructură, instituțiile cu capital majoritar de stat precum CEC Bank, Eximbank S.A sau FNGCIMM S.A.-IFN acoperind doar instrumentele de finanțare de tipul creditelor și împrumuturilor, factoring, capital de lucru, precum și scrisorile de garanție.La nivel global, nu există un model general valabil privind fondurile suverane, acestea având în general la bază resurse provenite dintr-un activ național. Un exemplu recunoscut îl reprezintă Fondul Suveran al Norvegiei, înființat pentru a administra veniturile din petrol, însă datorită valorii mari a activelor de peste 1000 mld. USD investește în principal în proiecte externe, având un portofoliu majoritar de acțiuni (65%). În cazul României, înființarea unui fond suveran de dezvoltare și investiții ar avea în vedere contribuția la capitalul social în numerar combinat cu acțiuni la companii profitabile, pentru realizarea de investiții financiare în sectoare prioritare ale economiei.  |  |  |  |  |  |  |  |  |  |  |  |  |
|  | **2.Schimbări preconizate** | Prezentul act normativ își propune să creeze cadrul general privind condițiile pe care o societate reglementată de Legea societăților nr.31/1990, republicată cu modificările și completările ulterioare, trebuie să le îndeplinească pentru a fi considerată fond suveran de dezvoltare și investiții (Fond). Un asemenea fond are ca scop atât dezvoltarea şi finanţarea din fonduri proprii şi din fonduri atrase, de proiecte de investiţii rentabile şi sustenabile, în diverse sectoare economice, prin participare directă ori prin intermediul altor fonduri de investiţii sau al unor societăţi de investiţii, singur sau împreună cu alţi investitori instituţionali sau privaţi, inclusiv prin participarea în parteneriate public-private, cât şi administrarea activelor financiare proprii, în vederea obţinerii de profit.Fondul se constituie ca persoană juridică română ale cărei condiții de organizare și funcționare se stabilesc prin hotărâre a Guvernului și care se înființează și funcționează ca societate pe acţiuni potrivit Legii 31/1990, republicată cu modificările si completările ulterioare, ale acestei ordonanțe de urgență, precum şi a actului constitutiv, fiind deținut în întregime, în mod direct pe toată durata de funcționare, de către Statul român. Prin hotărârea de Guvern se stabilesc: obiectul de activitate și sediul social, autoritatea publică centrală care exercită, în numele Statului român, drepturile şi obligațiile izvorâte din calitatea de acţionar unic al Fondului, valoarea inițială a capitalului social și numărul acțiunilor, pachetele de acțiuni care se transferă cu titlu de aport în natură de Statul român la capitalul social, metodele de evaluare a aportului în natură, durata de funcționare determinată sau nedeterminată, precum și alte aspecte prevăzute de lege și care vizează organizarea și funcționarea Fondului. Încadrarea companiilor ale căror acțiuni urmează să faca parte din capitalul social al Fondului în categoria societăților strategice se va efectua prin hotărârea de Guvern, pe baza propunerilor transmise de către autoritățile publice tutelare.Statul poate aporta bunuri mobile și imobile la capitalul social al Fondului. La constituirea acestuia se poate stabili un termen de până la 5 ani pentru efectuarea vărsămintelor aferente aportului în numerar la capitalul social iniţial, fondurile necesare fiind asigurate din bugetul autorității publice centrale care exercită, în numele Statului român, drepturile și obligațiile izvorâte din calitatea de acționar unic și/sau din venituri rezultate din privatizare înregistrate în contul Trezoreriei Statului. Aportul în natură, stabilit prin hotărâre a Guvernului se poate compune și din bunuri mobile și imobile proprietate privată a Statului, acestea trecând din domeniul privat al Statului în proprietatea Fondului la data înmatriculării la registrul comerțului. Transferul dreptului de proprietate asupra actiunilor aduse aport la capitalul social al Fondului, care sunt admise la tranzactionare pe o piață reglementată sau tranzacționate pe un sistem multilateral de tranzacționare, sunt considerate transferuri directe în sensul legislației pieței de capital. În cazul în care fondul preia în portofoliu companii al căror proces de privatizare nu este finalizat, drepturile şi obligaţiile rezultate din contractele de privatizare rămân în contul Statului, prin instituţia publică care a derulat contractul de privatizare, potrivit legislației în domeniul privatizării societăților sau potrivit actului normativ de aprobare a contractului de privatizare.Strategia Fondului se stabilește de către adunarea generală a acționarilor, în baza unui mandat aprobat în prealabil prin hotărâre de Guvern și este însoțită de un plan de afaceri și de o analiză economico-financiară care să o fundamenteze. Strategia Fondului este corelată cu un set de indicatori de performanță pe termen mediu și lung stabiliți de adunarea generală a acționarilor și va avea în vedere următoarele domenii și activități de dezvoltare: dezvoltarea infrastructurii în România; crearea de locuri de muncă, stimularea inovatiei și a noilor tehnologii, creșterea capitalului uman pe termen lung, creșterea competitivității economiei românești și alte domenii și activități de dezvoltare care sunt de interes pentru economia națională. Până la aprobarea acestei strategii, Fondul derulează activitățile curente pentru administrarea proiectelor aflate în derulare/ produselor financiare aflate în portofoliu.Administrarea Fondului se face în sistem dualist de către un consiliu de supraveghere şi un directorat, în conformitate cu prevederile Legii nr.31/1990, republicată, cu modificările şi completările ulterioare. Consiliul de Supraveghere este format din 9 membri, din care un reprezentant din cadrul autorităţii publice centrale care exercită, în numele Statului român, drepturile şi obligațiile izvorâte din calitatea de acţionar unic, și un reprezentant din cadrul Ministerului Finanțelor Publice în vederea respectarii celor mai bune practici din domeniul guvernantei corporatiste si evitarii clasificarii Fondului in administratie publica. Membrii Consiliului de Supraveghere, inclusiv cei care provin din cadrul autorității publice reprezentante a Statului ca acționar și al MFP vor fi desemnați de adunarea generală a acţionarilor, pe baza criteriilor și conform procedurii de selecție stabilite prin Ordin al conducătorului autorităţii publice centrale care exercită, în numele Statului român, drepturile şi obligațiile izvorâte din calitatea de acţionar unic cu consultarea Băncii Naționale a României și a Autorității de Supraveghere Financiară. Ordinul se publică în Monitorul Oficial al României și pe pagina web a autorităţii publice centrale care exercită, în numele Statului român, drepturile şi obligațiile izvorâte din calitatea de acţionar unic. Procedura de selecție se derulează de către autoritătea publică centrală care exercită, în numele Statului român, drepturile şi obligațiile izvorâte din calitatea de acţionar unic. Autoritatea publică centrală care exercită, în numele Statului român, drepturile şi obligațiile izvorâte din calitatea de acţionar unic poate decide ca la definirea criteriilor de selecție și /sau în procesul de selecţie să fie asistată de un expert independent, persoană fizică sau juridică specializată în recrutarea resurselor umane, ale cărui servicii sunt contractate în condițiile legislației achizițiilor publice. În acest caz, autoritatea publică centrale care exercită, în numele Statului român, drepturile şi obligațiile izvorâte din calitatea de acţionar unic suportă costurile procedurii de selecţie.Primii membri ai Consiliului de Supraveghere se numesc temporar de către acţionar prin ordin al conducătorului autorității publice centrale care reprezintă Statul ca acționar, iar Consiliul de Supraveghere numește Directoratul, până la numirea noilor membri ai Consiliului de Supraveghere şi ai Directoratului, pe o perioadă care să nu depăşească 18 luni, mandatul organelor de conducere fiind organizarea activităţii Fondului. Numirea primilor membri ai Consiliului de Supraveghere se realizează în baza unui proces de selecţie care are în vedere criteriile prevazute pentru selectia Consiliului de Supraveghere si a Directoratului .Conducerea Fondului este responsabilă de îndeplinirea mandatului acordat în faţa acţionarului unic, care monitorizează permanent modul de îndeplinire al mandatului în condiţiile stabilite prin hotărârea Guvernului referitoare la organizarea și funcționarea Fondului suveran de dezvoltare și investiții.Înstrăinarea sau achiziția de către Fond a unor acţiuni sau alte active aflate în proprietatea Fondului nu este supusă prevederilor Ordonanţei de urgenţă a Guvernului nr. 88/1997 privind privatizarea societăţilor comerciale, aprobată prin Legea nr. 44/1998, cu modificările şi completările ulterioare, şi nici a prevederilor Legii nr. 137/2002 privind unele măsuri pentru accelerarea privatizării, cu modificările şi completările ulterioare întrucât scopul Fondului nu-l reprezintă activitatea de privatizare, ci efectuarea de investiții financiare în nume și cont propriu, dezvoltarea și finanțarea de proiecte de investiții rentabile și sustenabile, inclusiv prin participarea în parteneriate public – private, precum şi administrarea activelor financiare proprii, în vederea obţinerii de profit.Practic activitatea principală este de efectuare de investiții financiare în nume și cont propriu prin participații la societățile din portofoliu sau la alte societăți, acordarea de împrumuturi, precum și vânzarea/achiziția/menținerea în portofoliul propriu de instrumente financiare în conformitate cu strategia Fondului. In acest sens, înstrăinarea de active sau acțiuni se face pentru obținerea surselor de finanțare a proiectelor de investiții în conformitate cu strategia , cu urmarirea îndeplinirii obiectivelor specifice de rentabilitate și risc prevăzute în strategia Fondului, inclusiv în ceea ce privește valoarea activului net al Fondului. Pe de alta parte, Fondul are in activitate administrarea acțiunilor la companiile din portofoliu, și în acest sens urmăreste îmbunătățirea activității companiilor la care este acționar, astfel încât acestea să îndeplinească criteriile economice și de guvernanță pentru a putea fi listate la Bursa de Valori București, ceea ce se reflectă în calitatea activității și în nivelul de dezvoltare al companiei.Având în vedere că criteriile și procedura de selecție pentru membrii Consiliului de Supraveghere, inclusiv cei care provin din cadrul autorității publice reprezentante a Statului ca acționar și al MFP se stabilesc prin Ordin al conducătorului autorităţii publice centrale care exercită, în numele Statului român, drepturile şi obligațiile izvorâte din calitatea de acţionar unic cu consultarea Băncii Naționale a României și a Autorității de Supraveghere Financiară, prevederile Ordonanţei de urgenţă a Guvernului nr. 109/2011, aprobată cu modificări şi completări prin Legea nr. 111/2016, cu modificările ulterioare, nu se aplică fondurilor înființate potrivit acestei ordonanțe de urgență. Acesta excepție este necesară și prin prisma faptului că desemnarea organelor de conducere ale Fondului nu se regaseste in prevederile Ordonanţei de urgenţă a Guvernului nr. 109/2011 ținând cont de activitatea financiară specifică a Fondului realizată în conformitate cu Strategia aprobata de AGA pe baza mandatului aprobat prin hotărâre a Guvernului. Drept urmare, prin actul normativ se propune ca înstrăinarea sau achizitia de către Fond a unor acţiuni sau alte active aflate în proprietate să se realizeze în condiţii de piaţă, de transparenţă şi de competitivitate, iar decizia de înstrăinare de active și de acțiuni care constituie capitalul social al Fondului să fie luată în conformitate cu strategia Fondului și pe baza unei analize cost/beneficiu privind utilizarea acestei surse de finanțare din instrainarea de active/actiuni pentru implementarea strategiei, numai dupa epuizarea tuturor celorlalte instrumente de finanțare prevazute de lege, cu mentinerea valorii activului net al Fondului la nivelurile stabilite prin strategia Fondului.Pentru crearea posibilității de aducere ca aport la capitalul social al Fondului a participațiilor Statului la CN Loteria Română S.A. și la C.N. Imprimeria S.A., precum și a faptului că nu se mai justifică reglementarea la nivel de lege a participației Statului la aceste societăți (întrucât calitatea de acționar este prevăzută în HG nr. 34/2009), se aborgă prevederile corespunzătoare din OUG nr. 159/1999 și OUG nr. 199/2000. Totodată, se abrogă și Actele constitutive ale celor 2 societăți, prevăzute în anexa la cele două acte normative, întrucât nu mai sunt aplicabile, fiind modificate prin hotărârile adunării generale a acționarilor, conform dispozițiilor legale.  |  |  |  |  |  |  |  |  |  |  |  |  |
|  | 3. Alte informaţii  | Nu au fost identific |  |  |  |  |  |  |  |  |  |  |  |  |
|  | **Secțiunea a 3-a****Impactul socioeconomic al actului normativ** |  |  |  |  |  |  |  |  |  |  |  |
|  | 1.Impactul macroeconomic  |  Fondul își propune ca obiectiv direct susținerea dezvoltării economice prin investiții financiare în sectoare competitive, care antrenează un efect de multiplicare în economie, în urma atragerii de capital și surse din piața financiară. |  |  |  |  |  |  |  |  |  |  |  |  |
|  | 1ˆ1 Impact asupra mediului concurenţial şi domeniul ajutoarelor de stat |  Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 2. Impactul asupra mediului de afaceri | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 2.1 Impactul asupra sarcinilor administrative | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 2.2 Impactul asupra întreprinderilor mici și mijlocii | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 3. Impactul social  | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 4. Impactul asupra mediului | Proiectul de act normativ nu se referă la acest subiect. |  |  |  |  |  |  |  |  |  |  |  |  |
|  | 5. Alte informaţii | Nu este cazul |  |  |  |  |  |  |  |  |  |  |  |  |
|  | **Secțiunea a 4-a.****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |  |
|  | **Indicatori** | **Anul****Curent** | **Următorii****4 ani** | **Media****pe 5 ani** |  |
|  | **1** | **2** | **3 4 5 6** | **7** |  |
|  | 1. Modificări ale veniturilor bugetare, plus/minus, din care:a) buget de stat, din acesta:(i) impozit pe profit(ii) impozit pe venitb) bugetele locale:i) impozit pe profitc) bugetul asigurărilor sociale de stat:(i) contribuţii de asigurări | Proiectul de act normativ nu se referă la acest subiect. |  |
|  | 2. Modificări ale cheltuielilor bugetare,plus/minus, din care:a) buget de stat, din acesta:(i) cheltuieli de personal(ii) bunuri şi serviciib) bugete locale:(i) cheltuieli de personal(ii) bunuri şi serviciic) bugetul asigurărilor sociale de stat:(i) cheltuieli de personal(ii) bunuri şi servicii | Proiectul de act normativ nu se referă la acest subiect. |  |
|  | 3. Impact financiar, plus/minus, din care:a) buget de statb) bugete locale | Proiectul de act normativ nu se referă la acest subiect. |  |
|  | 4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |  |
|  | 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |  |
|  | 6.Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |  |
|  | 7. Alte informaţii | Nu este cazul. |  |
|  |  **Secțiunea a 5-a.****Efectele actului normativ asupra legislaţiei în vigoare** |  |
|  | Măsuri normative necesare pentru aplicarea prevederilor actului normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii  | a) Ordonanţa de urgenţă a Guvernului nr. 159/1999 privind înfiinţarea Companiei Naţionale „Loteria Română” – S.A.Ordonanţa de urgenţă a Guvernului nr. 199/2000 privind înfiinţarea Companiei Naţionale „Imprimeria Naţională” – S.A.b) Hotărârea Guvernului privind înființarea, organizarea și funcționarea fondului suveran de dezvoltare și investiții. |  |
|  | 1^1 Compatibilitatea actului normativ cu legislația în domeniul achizițiilor publice | Proiectul de act normativ nu se referă la acest subiect. |  |
|  | 2. Conformitatea actului normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |  |
|  | 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |  |
|  | 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |  |
|  | 5. Alte acte normative şi/sau documente internaţionale dincare decurg angajamente | Proiectul de act normativ nu se referă la acest subiect. |  |
|  | 6. Alte informaţii | Nu au fost identificate. |  |
|  |  **Secțiunea a 6-a.****Consultările efectuate în vederea elaborării actului normativ** |  |
|  | 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect. |  |
|  | 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ. | Proiectul de act normativ nu se referă la acest subiect. |  |
|  | 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |  |
|  | 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |  |
|  | 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | A fost obținut avizul Consiliului Concurenței și al Autorității de Supraveghere Financiară. Este necesar avizul Consiliului Legislativ. |  |
|  | 6. Alte informaţii | Nu au fost identificate. |  |
|  |  **Secțiunea a 7-a****Activităţi de informare publică privind elaborarea şi implementarea****proiectului de act normativ** |  |
|  | 1. Informarea societăţii civile cu privire la necesitatea elaborării actului normativ | Au fost respectate dispozițiile Legii nr. 52/2003 privind transparența decizională în administrația publică, prin afișarea proiectului pe site-ul MFP.  |  |
|  | 2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |  |
|  | 3. Alte informaţii | Nu este cazul. |  |
| **Secțiunea a 8-a****Măsuri de implementare** |  |  |  |  |
| 1. Măsurile de punere în aplicare a actului normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | Proiectul de act normativ nu se referă la acest subiect. |  |  |  |  |
| 2. Alte informaţii | Nu este cazul. |  |  |  |  |

Având în vedere cele de mai sus, supunem spre aprobare proiectul Ordonanței de urgență a Guvernului pentru reglementarea unor măsuri privind cadrul general aplicabil unui fond suveran de dezvoltare şi investiţii, precum și pentru modificarea unor acte normative.

Ministrul Finanțelor Publice

Eugen - Orlando TEODOROVICI

AVIZAT FAVORABIL

Ministrul Economiei Ministrul Energiei

Dănuț ANDRUȘCĂ Anton ANTON

Ministrul Transporturilor Ministrul comunicaţiilor și

Lucian ȘOVA societăţii informaţionale

 Petru Bogdan COJOCARU

Ministrul Turismului Ministrul Sănătății Bogdan Gheorghe TRIF Sorina PINTEA

Ministrul Justiției

Tudorel TOADER

AVIZE MFP

Secretar de stat Secretar de stat Secretar general

Valentin Mavrodin Daniela Pescaru Mihai Diaconu

DGAS DGSPB DGJ

Director general: Director general: Director general

Irina Avram Ioana Burlă Ciprian Badea

DGMDRS DGPB DGPACDFP

Director general: Director general: Director general:

Dumitru Pîrvulescu Anca Iordache Dan Matei

DGTDP DGLRDAS

Director general: Director general:

Mihaela Ene Ioan Răceu

Șef serviciu: Anca Bănulescu

Expert superior : Mihaela Rențea